hu hu hu hu hu hu hu hu hu hu hu hu hu hu hu hu hu hu hu hu hu en en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu cs hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu
Húsvét előtt tartották a Váci-hetet | Nyírkarász Önkormányzatának weboldala
A Váci Mihály Általános Iskola idén 12. alkalommal rendezte meg, április 18 és 20 között a már hagyományossá vált Váci–hetet.
Az előző évekhez hasonlóan most is hétfőn rendezték meg a futóversenyt, melyen a karászi lányok nagyon szép eredményt értek el, hiszen dobogósok lettek.
De nem csak a sportpályán zajlott az élet, hiszen a kis fizikusok a testük helyett az agyukat mozgatták az iskola falain belül, melynek meg is lett az eredménye, hiszen mindkét korosztályban volt nyírkarászi a legjobb három közt.
A két verseny után kikapcsolódásra is volt lehetőség, ugyanis a Nyíregyházi Főiskola Fizika Tanszékének vezetője, dr. Beszeda Imre kápráztatta el közönségét Fizika show-jával, melyen sok érdekes dolgot tudhattunk meg.
A Váci- hét második napján a felső tagozatosok „Feszisz.hu” vetélkedőjén a Felső- Szabolcsi Iskolaszövetség iskoláinak diákjai csaptak össze, melyen a szövetség iskoláiról kellett minél többet tudni ahhoz, hogy elsők lehessenek.
A komoly megmérettetés ezzel véget is ért, hiszen a hét lezárásaként, szerdán délelőtt az alsó tagozatosok kézműves foglalkozáson vettek részt a könyvtárban, ahol húsvéti díszeket, dekorációkat készítettek, a felsősök játékos csapatversenyen mérték össze tudásukat Váci Mihályról és a húsvéti ünnepkörről.
A Váci- hét minden évben sok diákot vonz, reméljük ez jövőre is így lesz!
A képekért kattintson ide!
Mészáros Csilla Laura- Nyírkarász
Révész Brigitta 7.o. – Tuzsér
Tóth Béla 7.o.- Nyírkarász
Dudás Zoltán 6.o.- Nyírkarász
Révész Dorottya 8.o.- Tuzsér
Rutkai Péter Tibor 8.o.- Ajak
Molnár Erika 8.o.- Nyírkarász
Újabb 90 éves a szépkorúak között »